《打马》
宋代·林希逸

九折羊肠片纸间，机心觌面险于山。是非喻马一儒墨，得失争蜗两触蛮。

危似楚兵临汉堑，急如齐客度秦关。良图邂逅何分别，莫诧争雄衣锦还。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。